BG Официален вестник на Европейския съюз C 89/16

Следната информация се предоставя на вниманието на — MOHAMMED, Khalid Shaikh (известен също като ALI, Salem; известен също като BIN KHALID, Fahd Bin Adballah; известен също като HENIN, Ashraf Refaat Nabith; известен също като WADOOD, Khalid Adbul), „Hizballah Military Wing“ (Военно крило на ливанската „Хизбула“) (известно също като „Hezbollah Military Wing“, като „Hizbullah Military Wing“, като „Hizbollah Military Wing“, като „Hezballah Military Wing“, като „Hisbollah Military Wing“, като „Hizbu’llah Military Wing“, като „Hizb Allah Military Wing“, включително „Jihad Council“, както и всички единици, които му докладват, включително External Security Organisation (Организацията за външна сигурност), „POPULAR FRONT FOR THE LIBERATION OF PALESTINE (PFLP)“ („Народен фронт за освобождение на Палестина“), „POPULAR FRONT FOR THE LIBERATION OF PALESTINE-GENERAL COMMAND“ („Народен фронт за освобождение на Палестина — Главно командване“) (известен също като „PFLP — General Command“), „FUERZAS ARMADAS REVOLUCIONARIAS DE COLOMBIA“ — „FARC“ („Revolutionary Armed Forces of Colombia“, „Революционни въоръжени сили на Колумбия“) — лица, групи и образувания, включени в списъка, предвиден в член 2, параграф 3 от Регламент (ЕО) № 2580/2001 на Съвета относно специалните ограничителни мерки за борба с тероризма, насочени срещу определени лица и образувания

(вж. приложението към Регламент за изпълнение (ЕС) 2017/150 на Съвета от 27 януари 2017 г.)

(2017/C 89/02)

На вниманието на посочените по-горе лице, групи и образувания, включени в списъка към Регламент за изпълнение (ЕС) 2017/150 на Съвета (1), се предоставя следната информация.

Регламент (ЕО) № 2580/2001 на Съвета (2) предвижда замразяване на всички средства, други финансови активи и икономически ресурси, принадлежащи на засегнатото лице и засегнатите групи и образувания, и забранява прякото или непрякото предоставяне на средства, други финансови активи и икономически ресурси на тяхно разположение.

На Съвета беше предоставена нова информация, отнасяща се до включването в списъка на посочените по-горе лице, групи и образувания. След като разгледа новата информация, Съветът измени съответно изложенията на мотивите.

Заинтересованото лице и заинтересованите групи и образувания могат да отправят искане, за да получат актуализираното изложение на мотивите на Съвета за запазването им в посочения по-горе списък, на следния адрес:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË Електронна поща: sanctions@consilium.europa.eu.

Това искане следва да бъде подадено до 27 март 2017 г.

Засегнатото лице и засегнатите групи и образувания могат по всяко време да подадат искане до Съвета на посочения по-горе адрес, заедно с евентуални документи в подкрепа на искането, за преразглеждане на решението имената им да бъдат включени в списъка и да продължат да фигурират в него. Тези искания ще бъдат разглеждани при получаването им. Във връзка с това на засегнатите лица, групи и образувания се обръща внимание, че Съветът извършва периодичен преглед на списъка в съответствие с член 1, параграф 6 от Обща позиция 2001/931/ОВППС (3). За да могат исканията да бъдат разгледани по време на следващия преглед, те следва да бъдат подадени до 12 април 2017 г.

На засегнатото лице и засегнатите групи и образувания се обръща внимание, че е възможно да подадат искане до компетентните органи на съответната(ите) държава(и) членка(и), изброени в приложението към регламента, за да получат разрешение да използват замразените средства за основни нужди или за специфични плащания в съответствие с член 5, параграф 2 от посочения регламент.

(1) ОВ L 23, 28.1.2017 г., стр. 3.

(2) ОВ L 344, 28.12.2001 г., стр. 70.

(3) ОВ L 344, 28.12.2001 г., стр. 93.